**1. Om oppstarten i barnehagen og foreldresamarbeidet**

Så hyggelig at dere har valgt å begynne i vår barnehage! Vi ser på det som en stor ære å være sammen med barna deres, og gleder oss til å bli kjent med dere!

Vi tilbyr også minimum en foreldresamtale i løpet av året, hvert år. Dersom det er ønskelig med mer enn denne ene samtalen, kan dere når som helst avtale tid for en samtale med pedagogisk leder på avdelingen.

Vi ønsker å ha et godt og tett samarbeid med barnas foreldre. Dere er selvfølgelig velkomne til å spørre så mye dere ønsker underveis, ta gjerne en telefon eller ta personalet til side ved levering eller henting. Det er alltid bedre med en telefon for mye, en enn for lite.

Årlig foreldremøte for alle barnehagens foreldre, avholdes hver høst.

Dere er også velkomne til å ta kontakt med styrer, - kom innom kontoret, send en e - post, eller ta en telefon dersom dere føler behov for det. E-postadresser og direkte telefonnummer til avdelinger og styrer finner dere bakerst i heftet.

Lykke til med oppstarten!

**2. Tilvenningsperiode**

Det å være ny i barnehagen byr på mange nye og spennende utfordringer. Barnet skal bli kjent med rommene i barnehagen, oppleve luktene, kjenne på lekene, lytte til lydene og studere nye ting. Barnet bruker alle sine sanser i møte med barnehagen. Å komme til barnehagen for første gang gir mange inntrykk. Det viktigste i barnehagen er at barnet skal få leke. Gjennom leken får barnet uttrykke seg, og vi får en mulighet til å invitere oss inn i leken til barnet. Slik at vi kan bli kjent.

I barnehagen er vi mange barn og voksne som har lyst til å bli bedre kjent med barnet. Noen barn er nye, og noen barn er godt kjente i barnehagen.

For at vi skal bli bedre kjent, er det viktig at barnet har med seg en person som barnet kjenner godt. Barnehagen anbefaler at det settes av minimum en uke til tilvenningsperioden. Slik at en trygg person kan være sammen med barnet den første uken. Noen barn har behov for mer enn en uke, og vi i barnehagen tilpasser oss etter barnets behov og foresattes ønske. Det er fint for oss å vite litt om hva barnet liker å leke med, liker å spise og hva som trøster barnet når det blir lei seg. Hvis barnet har en smokk, bamse eller leke som barnet liker godt – er det fint å ha den med i barnehagen.

Sammen med noen barnet føler seg trygg på blir det spennende å oppleve nye ting i barnehagen. Da kan barnet utforske sammen med en kjent og trygg person. For at barnet skal kunne bygge relasjon til oss som er i barnehagen, er det fint å ha en trygg voksen sammen med barnet. Mens barnet føler seg trygg, kan det med litt tid være spennende å leke litt med oss andre. Etter hvert som barnet blir kjent, vil barnet flytte seg litt og litt lenger vekk fra den trygge personen. Men når noe blir litt skummelt, er det godt å komme tilbake for litt trøst.

**3. Informasjon fra barnehagen og kommunikasjon mellom hjem og barnehage**

Barnehagen benytter MyKid, hvor foreldrene logger seg inn. Her finner dere viktig informasjon, månedsplaner, bilder, nyhetsbrev m.m. Under punkt 6, finner dere informasjon om hvordan dere tar i bruk MyKid.

**4. Litt om barnehagen**

Christiania Barnehave Bjørndal er en av tre Christiania Barnehaver i Oslo. Barnehagene er privat eid og drevet. Alle tre barnehagene har samme profil, med sterk satsning på de estetiske fagene drama, musikk og kunst- og håndverk.

Vi er en treavdelingsbarnehage, med en småbarnsavdeling og to storebarnsavdelinger. Småbarnsavdelingen **Alvedans** har 12 barn og 4 voksne i sitt daglige virke. På storebarns avdelingene **Dovregubben** og **Tussene**, er det 21 barn og 3,5 voksne per avdeling. Vi har egen kjøkkenassistent i 40 % stilling og i tillegg noen flinke og faste vikarer som jobber her ved behov. En detaljert oversikt over alle som jobber her finner dere på MyKid.

**5. Åpningstider og kjernetid**

Barnehagen er åpen fra 07.00 -17.00 hver dag.

Oppfordrer alle til å være i barnehagen innen 16.45, slik at man rekker å kle på, pakke osv. Dere må være ute av barnehagen innen 17.00.

Barnehagen holder stengt mellom jul og nyttår og onsdag før påskeuka. Barnehagen har sommerstengt uke 29 og 30 og i uke 27 og 28 har vi redusert åpningstid. (8-16.30)

Vi har totalt 5 planleggingsdager i året. Da er barnehagen stengt for barna, mens personalet planlegger. Eksakte datoer for ferier, høytider og planleggingsdager er å finne i vår årsplan.

**6. Mat i barnehagen**

Barna barnehagen betaler kostpenger. Det vil si at barnehagen står for lunsj- og ettermiddagsmat, som inkluderer tre varmmatmåltider i uka, brød, knekkebrød, frukt og melk.

På torsdager har barna med seg egen matpakke hjemmefra, som spises til lunsj. Dette er også vår turdag.

Dersom barna skal spise frokost i barnehagen, må de ha med matpakke hjemmefra. Melk får de hos oss.

**7. Hvordan bruker jeg MyKid?**

Den første gangen dere går inn i Mykid må dere gjøre følgende:

1. Gå inn på [www.mykid.no](http://www.mykid.no)
2. Skriv inn mobilnummer (mors mobilnummer som er registrert per i dag) og trykk på knappen ”send passord”.
3. Skriv inn passordet og trykk ”logg inn”. Du kan endre passord i etterkant av første innlogging.
4. Du kommer til ditt barns kontaktinfo-fane. Bekreft din relasjon til barnet. Huk av på de alternativene du får opp. De to nederste alternativene må du huke av på for å kunne bruke Mykid.
5. Sjekk at all informasjon som ligger inn vedrørende barnet ditt stemmer. Huk av for ulike tillatelser.
6. Huk av for om du ønsker sms, e-post og annet for påminnelser. *Vi anbefaler dere å velge dette, slik at dere får alle viktige beskjeder fra oss.*
7. Det kan her opprettes flere kontaktpersoner.

Her er en link med en nyttig video om hvordan dere kommer i gang med å bruke MyKid:

<https://www.youtube.com/watch?v=7hfzApT58ks>

**Mykid.appen:**

For å legge til App, gjør dere som følger:

Gå til [https://mobile.mykid.no](https://mobile.mykid.no/) i nettleseren på mobilen. Foreldrene logger inn med samme mobilnummer og passord som på nettsiden.

Deretter kan de legge MyKid mobil til startskjermen:

**Android:**

Gå til [mobile.mykid.no](http://mobile.mykid.no/)

Lag et bokmerke

Gå til bokmerkebehandlingen

Trykk/hold lenge på det bokmerke du vil lage snarvei til på hjemskjermen, til en meny dukker opp

Velg ”Lag snarvei på skrivebordet​”/”Legg til på startskjermen”

**iPhone:**

Gå til [mobile.mykid.no](http://mobile.mykid.no/)

Trykk på den lille pilen som peker opp nederst til midten i nettleseren.

Gjennom MyKid vil dere få og gi kunne følgende informasjon:

- Månedsplaner, bursdager, nyhetsbrev, bilder, beskjeder og mer.

- Vi sender nå ut felles sms til alle foreldre, vedrørende turer og annet, ved behov.

- Dersom ditt barn mangler bleier eller skiftetøy, vil dere f få en sms fra barnehagen.

- Dere kan også sende oss en SMS via MyKid, dersom det er noe dere har glemt å si i fra om ved levering om morgenen. Dere kan registrere sykdom og ferie på MyKid. Dere kan også ringe oss, men det er ofte enklere å benytte MyKid, da vi ikke alltid er tilgjengelige på telefon.

**8. Når barnet er sykt**

*Barnehagen følger folkehelseinstituttets anbefalinger i forhold til følgende sykdommer (info hentet fra FHI sine nettsider):*

”Ved smittsom sykdom vil barnets allmenntilstand ofte gjøre det nødvendig at barnet bør være hjemme. Vurdering av barnets allmenntilstand må alltid baseres på foreldres skjønn. Som hovedregel bør barnet være friskt nok til å kunne delta i normale aktiviteter i barnehagen, og barnet bør være feberfri.

**Feber**

Barns normale temperatur kan variere. Mer enn 37,5 ° om morgenen og 38 ° på kvelden anses å være forhøyet temperatur. Barn med feber bør først og fremst av hensyn til seg selv holdes hjemme til barnet er feberfri. I noen sammenhenger kan det være ønskelig av smittevernhensyn.

### Diaré med eller uten brekninger

### Barn med diaré kan vende tilbake til barnehagen to døgn etter at de har blitt symptomfrie. Dette gjelder også bleiebarn. Barn som til vanlig har en tendens til løs avføring trenger ikke holdes borte fra barnehagen. Det må være foreldrene som avgjør om barnet har en unormal diarétilstand.

Ved diarétilstander hvor man mistenker smitte gjennom matvarer (for eksempel etter utenlandsreise) bør barnet undersøkes av lege og det bør sjekkes om andre barn i barnehagen har symptomer.

**9. Medisinering av barn i barnehagen**

**Vi ønsker å sikre at medisinering av barn i barnehagetiden blir tatt hånd om på en sikker og god måte. Dette stiller noen krav til personalet i barnehagen og til foresatte.**

* Så langt det er mulig, bør dere gi medisinen selv utenom barnehagetiden.
* Dersom det kreves at medisinen skal gis i barnehagetiden, skal foresatte gi ansvaret for medisineringen til navngitte personer i barnehagen. ***Dette skal skriftlig avklares på forhånd*** *(eget skjema i barnehagen)****.*** Her dokumenteres både type medisin, dosering, klokkeslett for medisinering osv. Dette gjelder selv om det ”bare” er snakk om reseptfrie legemidler.
* Legemidler som ikke fylles i doseringsesker skal leveres i originalemballasje merket med barnets navn og bruksanvisning fra apoteket.
* Barnehagen leverer tilbake eventuelle medisinrester til foreldrene.
* Foresatte er ansvarlig for opplæring og informasjon til de personene som skal gi ut medisinen i barnehagen.
* Dersom opplæringen oppfattes mangelfull, har personalet i barnehagen ansvar for å gi dere beskjed om det.
* Eventuelle medisiner til barn er innelåst i medisinskapet på avdelingen.

**![C:\Documents and Settings\Høybråten\Lokale innstillinger\Temporary Internet Files\Content.IE5\67PIBYKP\MP900422628[1].jpg]()10.** **Huskeliste for alle foreldre:**

**1. Husk å ha dette liggende i barnehagen:**

*-* Minst 2 truser, 2 par sokker, 2 stillongs/strømpebukser, 1 genser, 1 t-skjorte, 2 bukser/shorts (avhengig av årstid)

- regnbukse, regnjakke, støvler og regnvotter.

- Høst/ vinter: vinterdress på vinteren, lue, hals, to par votter, vintersko, ullklær/ varmt fleecetøy.

- Vår/Høst: Parkdress, cherrox, joggesko eller liknende

- Sommer: solkrem og solhatt/ caps+ evt. solbriller.

**2. Annet:**

* Navnemerking av klær og sko er viktig. Barnehagen erstatter ikke klær, leker, sko osv. Derfor er det viktig at man merker mest mulig med navn, adresse og tlf.
* Les informasjon som legges ut på MyKid og som henger på informasjonstavla i garderoben. Følg med på sms og e-poster dere mottar.
* Husk å gi beskjed til barnehagen om barnet kommer sent eller ikke kommer til barnehagen. Benytt gjerne MyKid til dette.
* Gi beskjed til barnehagen dersom noen andre enn foreldrene henter barnet i barnehagen. Vi sender ikke barna med noen som ikke er godkjent av dere på forhånd.

**11. Kontaktinformasjon og nettsteder:**

Hoved nummer: 24 04 90 10. Her kan du trykke deg videre til din avdeling eller Daglig leder

Direktenummer Alvedans : 45 85 54 93

Direktenummer Tussene: 45 85 55 92

 Direktenummer Dovregubben: 45 85 55 91

E - post: bjorndal@barnehaver.no

Følg oss på [www.facebook.com](http://www.facebook.com): Christiania Barnehaver

Mykid: [www.mykid.no](http://www.mykid.no)